Որքան մոտենում էին, այնքան վանքն ավելի տպավորիչ էր թվում։ Տեղահանվածները սկսեցին հուզվել։ Ճի՞շտ էր արդյոք, որ հայ կամավորներն այնտեղ դիրքեր էին գրավել։ Կկարողանայի՞ն արդյոք իրենք փախչել։ Այս լեռնե՜րը, որ իրենց շրջապատում էին։ Ամեն ինչ ավելի հեշտ էր թվում նախօրեին, երբ խոսում էին այդ ամենի մասին։ Հիմա շատերը սկսել էին կասկածել այդ ծրագրի իրականանալիության վրա, իսկ շատերն էլ որոշեցին փախուստի փորձ չանել։